《小金山》
明代·邝梦琰

寺倚水云心，如藏万嶂深。窗幽辞路马，林浅宿沙禽。

暮舫归村泊，晨钟扣梵音。偶来诗景在，词翰堕球琳。

作者简介：邝梦琰，一作梦炎，字均房，号养吾。顺德人，南海籍。明世宗嘉靖七年（一五二八）举人。二十九年授定海学谕，官至杭州通判。卒年八十六。有《养吾吟稿》。清道光《广东通志》卷二七九有传。